**Το ΕΚΕΤΑ στην 84η Διεθνή Έκθεση Θεσσαλονίκης**

Το Εθνικό Κέντρο Έρευνας και Τεχνολογικής Ανάπτυξης (ΕΚΕΤΑ) συμμετέχει με την παρουσία του για μία ακόμη χρονιά στο θεσμό της Διεθνούς Έκθεσης Θεσσαλονίκης, η οποία από 7 μέχρι 15 Σεπτεμβρίου 2019 ανοίγει τις πύλες της προκειμένου να υποδεχθεί επισκέπτες από όλη τη χώρα και το εξωτερικό.

Τιμώμενη χώρα για φέτος είναι η Ινδία ενώ η υψηλή τεχνολογία, η καινοτομία, η γεωργία και ο τουρισμός, που αποτελούν ορισμένους από τους τομείς κοινού ενδιαφέροντος ανάμεσα στις δύο χώρες, θα βρεθούν στο επίκεντρο.

Το ΕΚΕΤΑ θα βρίσκεται στον ενιαίο χώρο του Υπουργείου Ανάπτυξης και Επενδύσεων, στο stand της Γενικής Γραμματείας Έρευνας και Τεχνολογίας, Περίπτερο 13. Οι επισκέπτες θα έχουν την ευκαιρία να δουν από κοντά και να ενημερωθούν για τα παρακάτω:

1. Ηλιο-θερμοχημικές Tεχνολογίες για την Κυκλική Οικονομία
2. Έξυπνο Σπίτι ΙΠΤΗΛ/ΕΚΕΤΑ: Ψηφιακός Κόμβος Καινοτομίας για ανάπτυξη και αξιολόγηση συστημάτων στους τομείς της Ενέργειας, Υγείας, Ρομποτικής & Ασφάλειας
3. ΙοΤ πλατφόρμα παρακολούθησης δραστηριοτήτων εντός σπιτιού και της κατάστασης υγείας ηλικιωμένων με σκοπό την ενίσχυση της αυτόνομης διαβίωσής τους
4. Συνεργατικό ευφυές σύστημα οδικής ασφάλειας για την οδική υποδομή
5. Ιατροδικαστική στα φυτά
6. Μικροφύκη: Η μπλε επανάσταση
7. Διάσωση και ανάδειξη των ντόπιων παραδοσιακών ποικιλιών φυλλοβόλων δέντρων
8. Ενίσχυση της καλλιέργειας μαστιχόδεντρων με μοχλό τη χρήση καινοτόμων μοριακών μεθόδων
9. Ανάδειξη και αξιοποίηση της ελληνικής βιοποικιλότητας και γονιδιωματικές εφαρμογές στη γενετική βελτίωση ελληνικών φυλών αιγοπροβάτων
10. Four eyes for Farm – Σύστημα παρακολούθησης αγροτικής παραγωγής τεσσάρων επιπέδων